هرېټ جاکوب
هرېټ جاکوب یوه افريقایی الاصله امریکايي لیکواله وه، چې د زېږېدلو کره نېټه یې معلومه نه ده خو ښايي له ۱۸۱۳ څخه تر ۱۸۱۵ کالونو تر منځ زېږېدلې وي،د ۱۸۹۷ کال د مارچ په اوومه نېټه یې له دې نړۍ څخه سترګې پټې کړې. هغې خپل ژوندليک په ۱۸۶۱ کال کې دیوې کنیزې نجلۍ د ژوند پېښې له سرلیک سره د لېنډا برېنټ په مستعار نوم چې اوسمهال د امریکایي کلاسیک په نوم یاديږي خپور کړ. چې د شمالي کارولینا د اېډنټون په یوه کنيزخونه کې زېږدلې، هلته دا د خپل څښتن يا هغه کس چې دا يې په غلامۍ نېولې له خوا له جنسي ځورونې سره مخ وه او هغې ته داسې ګواښ کوي که چېرې د هغه غوښتنو ته غاړه کېنږدي، نو دی به یې ماشومان ورته وپلوري. هغې د خپلې انا د کور تر چت لاندې په یوه ډېره نرۍ فضا کې ځان داسې پټ کړ چې درېدلی نه شوی. هلته تر اووه کاله ژوند کولو وروسته په دې بریالۍ کېږي چې د ازاد شمال لور ته وتښتي. هلته له خپلو بچیانو جوزېف او لویسا مټلېډا او خپل ورورجان اېس جکوب . سره یوځای شوه او د ماشومانو د روزونکې په توګه یې دنده پیدا کړه او پر غلامۍ د بنديز پلویانو او فېمېنستانو سره يې اړیکه جوړه کړه. د کورنۍ جګړې په بهیر او تر هغې وروسته له خپلې لور سره دسويل په لورد اتحاد شورويانګلیس تریرغل لاندې سیمو ته لاړه چې هلته یې مرستې پیل کړې او د تښتېدلو او خوشي کړل شویو غلامانو لپاره یې دوه ښوونځي پرانیستل. ژوندلیک نوم او کورنۍ هرېټ جاکوب په ۱۸۱۳ کال کې د شمالي کارولينا په اېډنټون سیمه کې د ډېلېلا هورنيبلا په کورنۍ کې زېږېدلې او د هورنيبلا کورنۍ له خوا چې يوه سيمهاييزه میخانه لري په غلامۍ نيول شوې. هرېټ او د هغې ورور جان د پاراټوس سکوېچر وېنټرم د غلامۍ قانون چې له مخې یې د غلامو میندو ماشومان د څښتن ملکيت حسابېدل اصل پر بنسټ له ماشومتوبه میخانې لرونکې کورنۍ په غلامۍ نیولي وو، چې مورنۍ مقام ترلاسه کړي یعنې غلامي د هغوي مورنۍ مقام و او دا به دوی ته په میراث رسېده. سرچينې او ياداښتونه